World Wide Fund For Nature

El World Wide Fund for Nature, de frecuente scursà in World Wildlife Fund o co l'acrònemo WWF, el ze un'organizasion internasionałe no goernativa de protesion anbientałe co sede inte ła sità de Gland (Svìsara). Istòrego L'asociasion ła zera stada fondada ła 11 de setenbre del 1961 cofà World Wildlife Fund (letaralmente "Fondo mondiałe par ła vita selvàdega") su inisiativa de Julian Huxley. In prinsìpio se ghea ełezesto cofà logo el panda zigante (ailuropoda melanoleuca) dezegnà dal naturałista conservasionista e pintore sir Peter Scott. Cofà forma zurìdega el ze un charitable trust (asociasion) par fini de beneficensa; el primo presidente de ła sesion britànega el ze sta Fiłipo de Edinburgo, che el zera devegnesto Presidente del WWF internasionałe dal 1981 al 1996. La prima sede del WWF ła ze sta a Morges, in Svìsara, dopo trasferia a Gland, senpre inte el paeze elvètego. Inte el 1986, ano inte el cuało se ghea modifegà el logo artìstego de Scott in cheło che ghe ze uncó, pì stiłizà e reproduzìbiłe, ła ghea ciapà l'atuałe nome (World Wide Fund for Nature, o sia "fondo de estension mondiałe par ła natura"), a parte che inte i Stati Unii de ła Amèrica e in Cànada andove ła so razon sociałe ła ze oncora World Wildlife Fund. Prinsìpi Secondo el statuto e i documenti programàteghi, ła mision del WWF ła ze cueła là de "blocar ła degradasion de l'anbiente naturałe del pianeta e de costruir un futuro inte el cuało l'omo el vivarà in armònia co ła natura". Par ła persecusion de sto fin łe gnen esplegae łe seventi asion reputae necesàrie: preservar ła biodiversità de łe forme de vita che ghe ze in Tera; segurar che ła dòpara de łe resorse naturałi renovàbiłi ła vegna fata in magnera sostegnìbiłe; promóvar mezure che łe mìree a sbasar l'incuinamento e del sperdimento de resorse. L'asion del WWF ła ze mirada in vari contesti de intervento de intarese globałe: łe foreste, i osèani e łe coste, l'àcua dolse, łe spece selvàdeghe, el magnar e el clima. Notasion Altri projeti Wikimedia Commons el detien imàjini o altri file so World Wide Fund For Nature el detien schemi gràfeghi so Linganbi foresti (inglezo) Sito ufisałewwf.org. WWF International (canale ufisałe)YouTube. WWFTreccani.it – Enciclopedie on line, Istituto de ła Ençiclopedia Italiana. Fulco Pratesi, WWF, in Ençiclopedia Italiana, V Appendice, Istituto de ła Ençiclopedia Italiana, 1995. WWF, in Disionàrio de istòria, Istituto de ła Ençiclopedia Italiana, 2010. (IT, DE, FR) World Wide Fund For Naturehls-dhs-dss.ch, Disionàrio stòrego de ła Svìsara. (EN) WWFEnçiclopedia Britannica, Encyclopædia Britannica, Inc. (EN) World Wide Fund For NatureMusicBrainz, MetaBrainz Foundation.